Košigaja

Košigaja () – miestas Japonijoje, Honšiū salos rytuose, Saitamos prefektūroje, 30 km į šiaurę nuo Tokijo, prie Motoaros upės, priklauso Tokijo aglomeracijai. Stotis prie geležinkelio į Tokiją. Mašinų gamyba, chemijos, odos pramonė. Persikų, ryžių, daržovių, gėlių auginimo regiono prekybinis centras. Garsėja tradicinių japoniškų lėlių darumų gamyba. Veikia universitetas (įkurtas 1976 m.), Hisaidzu šventykla (VII a.).

 Istorija 

Košigaja iškilo Edo laikotarpiu. Miestas kurį laiką buvo Tokugavos šiogūno rezidencija, po to, kai 1657 m. Didysis Meirekio gaisras nuniokojo Edo pilį. Košigaja, kaip miestas, oficialiai sudaryta 1958 m.

 Šaltiniai 

Kategorija:Saitamos prefektūros miestai